I Matej iz Zagreba jedan je od onih s lošim iskustvima z Njemačke. U listopadu prošle godine otišao je u Muenchen kod jednog od prijatelja koji tamo rade. Na kraju su, kaže, njih trojica živjela u stanu od 24 kvadrata, koji je koštao 800 eura mjesečno. On je zarađivao 1.200 do 1.300 eura.

Posla, tvrdi, ima u izobilju, ali 'kvaka' je u tome za koga radiš. Kada radiš s poslodavcima s Balkana, kaže, 'fifti-fifti' je hoćeš li dobiti sav novac.

"Prva četiri mjeseca sam sve dobivao redovno i onda zadnja dva mjeseca nisam dobio plaću do dan-danas i vjerojatno nikad neću ni dobiti. A razlog što to ne guram je što sam se vratio ovdje, započeo ponovno tu život. Za dvije i pol tisuće eura neću propast pa mi se nije dalo gore vraćati, trošit novce, pa sam rekao: Ok, uzmite si tih dvije i pol tisuće eura, baš me briga".

Otkaz je dobio preko poruke na mobitel dok je bio na godišnjem odmoru. Otišao je odraditi otkazni rok. Ništa o otkazu, tvrdi, nije dobio napismeno. Vratio se u Hrvatsku i nikada mu ništa, tvrdi, nije uplaćeno niti mu se, kaže, javljaju na pozive i poruke.